### Beslutning

Sanne Danielsen, Nikolaj Simonsen, Paw Thorsen, Jannie Frederiksen, Mikkel Dahl og Liva Krogh kunne tiltræde indstillingen i overensstemmelse med Magistratens anbefaling.

Richard Simonsen tog forbehold.

Ansøgning om at opføre fire nye 2-etagers bebyggelser samt etablering af to boliger i stueetagen på en eksisterende bygning. Bygningerne ligger i baggården.

### Resumé

Der er søgt om tilladelse til at opføre fire bebyggelser i to etager til samlet otte nye boliger samt etablering af to boliger i stueetagen på en eksisterende bygning. Fire eksisterende bebyggelser nedrives.

Ejendommen er omfattet af kommuneplanramme 020202BO.Projektet er i overensstemmelse med kommuneplanens bestemmelser om anvendelse til boligformål i maksimalt to etager for nybyggeri samt en husdybde på ti meter.

Projektet fraviger rammens udgangspunkt om, at bebyggelse som hovedregel skal opføres som en sluttet bebyggelse i facadelinjen med nabobebyggelsen samt marginalt kravet om, at opholdsareal på terræn mindst skal udgøre 30 %.

En partshøring har medført en række indsigelser fra blandt andet [adresse] og Langenæs Fællesråd samt fra naboerne på [adresse] Rebecca Schultz, Montanagade og Allan Winther.

Teknik og Miljø vurderer, at projektet har høj kvalitet og er tilpasset omgivelserne i proportioner og materialer. Projektet vil løfte gårdmiljøet med respekt for områdets kulturmiljø.

### Indstilling

At 1) [adresse] godkender det ansøgte projekt og bemyndiger Teknik og Miljø til at meddele de nødvendige tilladelser.

### Sagens forløb

27-02-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-03-2020 Magistraten

Fremsendes til [adresse] med bemærkning, at Magistraten i mødet den 2. marts 2020 anbefaler, at byrådet tiltræder Magistratsafdelingen for Teknik og Miljøs indstilling af 18. februar 2020.

Rådmand Katrine Klausen kan ikke tiltræde, at der fjernes P-pladser.

Richard Simonsen tager forbehold for fortætningen.

Borgmester Lennarth Toft og rådmand Emil Christensen deltog ikke sagens behandling.

 11-03-2020 Aarhus Byråd

Fremsendes til Teknisk Udvalg til behandling i henhold til beslutning i byrådets møde den 11. marts 2020.

 23-03-2020 Teknisk Udvalg

Sanne Danielsen, Nikolaj Simonsen, Paw Thorsen, Jannie Frederiksen, Mikkel Dahl og Liva Krogh kunne tiltræde indstillingen i overensstemmelse med Magistratens anbefaling.

Richard Simonsen tog forbehold.